ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:		MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:	Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Strasbourg
Termín:			31. január - 1. február 2013
Prijímajúca 
organizácia I.:  		SPORT CONVENTIONS DIVISION
Directorate of Youth an Sport
Council of Europe
Adresa:			Palais de l´Europe
1 quai Jacoutot
7075 STRASBOURG Cedex
Francúzsko

Účel cesty:		25. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU    
DOHOVORU PROTI DOPINGU RADY EURÓPY	
 	 
Spôsob 
financovania: 		ZPC bola financovaná z rozpočtu Antidopingovej   
 agentúry SR 

3.	RÁMCOVÝ PROGRAM POBYTU

Dátum/ čas:		31. január 2013 / 14.00 – 19.00 hod .
1. február 2013 / 09.00 - 18.30 hod.
25. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU    
				DOHOVORU PROTI DOPINGU RADY EURÓPY
			
Navštívené 
organizácie:		Council of Europe
				
Kontaktované 
osoby:			- členovia pléna Ad hoc európskeho výboru pre Svetovú 
				  antidopingovú agentúru /27/
- pracovníci úradu RE, Divízia dohovorov v športe /4/
			- pracovník sekretariátu Oddelenia športu, DG EAC /1/,
			- prizvaní pozorovatelia / 1 /
					- zástupcovia Svetovej antidopingovej agentúry /5/

Kontaktné adresy:	- zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”)  a jeho expertného  plenárneho  útvaru Ad hoc európskeho výboru pre Svetovú  antidopingovú agentúru  (ďalej  len „CAHAMA”), na ktorom  participuje  Slovenská  republika  ako zmluvná  strana. 

I n f o r m a č n ý  s ú h r n:

A.	PROCEDURÁLNE OTÁZKY

01.	OTVORENIE ZASADNUTIA

Otvorenie 25. mimoriadneho zasadnutia CAHAMA uskutočnil a rokovanie viedol predsedajúci p. Parkinson, prezident CAHAMA. V úvodnom slove zdôraznil dôležité postavenie CAHAMA a jeho kľúčové poslanie v zoskupení európskych krajín uplatňujúcich zásadnú koordináciu svetovej antidopingovej politiky smerujúcej na ochranu a čisté napredovanie športu. Mimoriadne zasadnutie CAHAMA bolo zvolané za účelom finalizácie revízie Svetového antidopingového kódexu  (ďalej  len „Kódexu”) Svetovej antidopingovej agentúry  (ďalej  len „WADA”) a jeho následné doručenie  v súlade so schváleným harmonogramom do správnych orgánov WADA.

1.1.	SCHVÁLENIE PROGRAMU  

Program zasadnutia bol na základe vopredného oznámenia a bez ďalších doplnení alebo pozmenení jednomyseľne schválený.

1.2.	SCHVÁLENIE ZÁZNAMU 25. ZASADNUTIA CAHAMA

Záznam z rokovania 24. zasadnutia CAHAMA (Paríž,  13. november  2012)  bol prezentovaný  a  aktualizovaný  na  rokovaní  a  následne jednomyseľne schválený. 

1.3.	ODPOČET SEKRETARIÁTU – SÚHRNNÁ AKTUALIZÁCIA

Vedúci  Divízie dohovorov v športe RE p. Masson predniesol odpočet aktivít    TDO za obdobie od ostatného zasadnutia CAHAMA. Sekretariát riešil predovšetkým otázky priebežnej aktualizácie aktivít pri revízii Kódexu a jeho medzinárodných noriem.  Na rokovaní bol vykonaný aj odpočet doteraz uskutočnených aktivít  nadväzných na revíziu Kódexu, ako aj harmonogram ďalšieho postupu v koordinácii  s WADA a Európskou komisiou.  

1.4.	ROZHODNUTIE O PROCEDÚRE PLENÁRNEHO ZASADNUTIA

Predsedajúci p. Parkinson objasnil formálne kroky  finalizácie revízie Kódexu a jeho medzinárodných noriem. Na rokovanie  boli prizvaní piati expertní právni zástupcovia Návrhového tímu na revíziu Kódexu, čím bola v priamom rokovaní vykonaná veľmi efektívna korektúra najspornejších téz  a formulácií  revidovaného Kódexu.

B.	VÝMENA  INFORMÁCIÍ S NÁVRHOVÝM TÍMOM  SVETOVÉHO ANTIDOPINGOVÉHO KÓDEXU 2015

02.	NÁVRH SVETOVÉHO ANTIDOPINGOVÉHO KÓDEXU 2015 – VERZIA 2.0 
– ROZPRAVA DELEGÁCIÍ

Svetový antidopingový kódex ( ďalej len „Kódex“ ) predstavuje základnú normu antidopingovej regulácie. Návrhový tím WADA pre revíziu Kódexu predstavil základné východiská celkovej revízie v nadväznosti na rokovanie z 24. zasadnutia CAHAMA zo 14. novembra 2012. Sekretariát CAHAMA obdržal zásadné návrhy zo 7 krajín, vzhľadom na rozsiahlosť a závažnosť predložených návrhov bolo zvolané predmetné mimoriadne zasadnutie CAHAMA za asistencie návrhového tímu revízie Kódexu.  Kľúčovo boli rozpracované otázky koordinácie činnosti národných antidopingových organizácií, princípy ochrana detí a mladistvých, rozpory práv medzi medzinárodnou federáciou a národnou antidopingovou organizáciou, napríklad v oblasti testovania a terapeutických výnimiek, kritériá pre zaradenie látky do zoznamu s dôrazom na zvýšenie parametrov výkonu spojeného s možným ohrozením zdravia športovca, principiálnosť súťažného a mimosúťažného testovania, harmonizáciu národných registrov pre testovanie, sankcie, právnu vymožiteľnosť a procesné konanie ( formy porušenia antidopingovej regulácie, právo na spravodlivý proces,  disciplinárne konanie, oprávnené orgány a disciplinárny proces), zverejňovanie sankcií, vzdelávanie proti dopingu a prevencia. Rovnako si zasluhuje pozornosť ďalšie nastavenie kritérií v oblasti udeľovania terapeutických výnimiek s dôrazom na východiskový princíp, že zakázaná látka musí mať potenciál pre zvýšenie výkonu. Niektoré členské štáty majú výhrady v oblasti testovania a analytiky, s možnosťou sledovať len niektoré konkrétne látky a nie celkový stanovený rámec povinného "full-screen" testovania. V diskusii rezonovala problematika navrhovaného zrušenia vzorky B, pričom bolo zdôraznené, že jej zrušenie predstavuje závažné riziko pre dôveryhodnosť a všeobecnú podporu antidopingovej činnosti. Objasnenie skutočných dôvodov predloženého návrhu eliminovalo dôvody jeho predloženia, a preto táto problematika nebude viac pozmeňovaná. Otvorenou otázkou zostáva  nastavenie povinností signatárov a priamych povinností pre vlády. 
Navrhované zmeny sú prezentáciou Rady Európy a všetkých 51 krajín, ktoré sú na CAHAMA  zainteresované ako zmluvné strany. Jedná sa o transparentné rozhodovanie a spoluprácu v duchu partnerstva, odporúčaní ako a ich konsenzuálnej zrozumiteľnosti, pri rešpektovaní zásady proporcionality a akceptovaní ľudských práv.
 	V ďalšom CAHAMA odporučila revíziu aj nadväzných medzinárodných noriem, ktorá bola predložená vo výzve Rady Európy počas prvej fázy konzultácií. Konzultácie so zainteresovanými stranami májú kľúčový význam pri revízii medzinárodných noriem ako principiálnych technických dokumentov antidopingovej regulácie. Veľká pozornosť sa kladie upresneniu základných pojmov, termínov a kľúčových slov (  pojem "signatári" sa nahrádza vhodnejší termín "zúčastnené strány" ), dochádza k zvýšeniu súladnosti anglického a francúzskeho znenia Kódexu.

Na základe odbornej diskusie boli CAHAMA prijaté nasledovné odporúčania:

-	zachovanie B vzorky v Kódexe, ako rozhodujúci argument pre udržanie
dôveryhodnosti antidopingového programu, 

- 	zníženie obdobia pre klasifikovanie zlyhania komunikácie a porušenia dostupnosti športovca na testovanie ako východiska pre udelenie sankcie z pôvodných 18 mesiacov na 12 mesiacov,

-	prehodnotenie rámca reakreditácie a zachovania analytickej disponibility pre WADA akreditované laboratóriá, ako aj na ďalšie laboratórne postupy pre dosiahnutie výraznejšej súladnosti s medzinárodnou normou pre laboratóriá, 

-	stanovenie transparentných princípov pre profilovanie zoznamu zakázaných látok pri plnej akceptácií  kritérií pre zaradenie látok a jeho korelácie s východiskami pre teraperapeutické výnimky,
-	akceptovanie základných východísk systému udeľovania terapeutických výnimiek, zvýšenie celkovej harmonizácie a kompatibility medzi všetkými antidopingovými organizáciami, vzájomné uznávanie terapeutických výnimiek,

- 	riešenie ochrany súkromia a osobných údajov bez obmedzení a pri zachovaní proporcionality, transparentnosti dátových systémov, 

- 	akceptácia stanovených registrov pre testovanie a spolupráca zúčastnených strán na dodržovaní regulačných mechanizmov,

-	stanovenie striktnejšieho rámca pre „retesting“ vzoriek, vrátane vydania vlastníctva vzorky a zodpovednosti pri spravovaní informácií za účelom nového testovania vzoriek a v záujme dosiahnutia transparentnosti,

-	uznanie princípu a dôkazných prvkov porušení antidopingových pravidiel s aplikáciou automatického anulovania výsledkov jednotlivca a jeho diskvalifikácie, a to aj vtedy, keď tieto nie sú založené na preukázanom analytickom náleze a mohli prinášať len nepriamu výhodu,

-	exaktnejšie stanovenie prísnej zodpovednosti za pozitivitu spôsobenú nedeklarovanou, či podvodnou kontamináciou potravinových doplnkov výživy,

-	zavedenie štandardnej sankcie zákazu činnosti na štyri roky  ako dôsledok priťažujúcich okolností predovšetkým pre skutočných dopingových podvodníkov,

-	zavedenie automatického zverejnenie sankcií,

- 	spresnenie pojemu "team" a relevantných sankcií, vrátane vylúčenia tímu zo súťaže a nadväzných primeraných sankcií, 

-	etablovanie autonómnosti postavenia a zodpovednosti národnych antidopingových organizácií, ktoré musia mať garantovanú svoju principiálnu nezávislosť a rozhodovaciu právomoc, 

-	riešenie porušení antidopingových pravidiel pomocným personálom športovca (organizovaný doping, dopingové sprisahania) a ich zjednodušené procesné konania,

-	nastavenie porušení antidopingových pravdiel klasifikovaných u maloletých a konanie zahŕňajúce maloleté deti, najmä s garanciou dostatočnej ochrany pri spáchaní obzvlášť závažného trestného činu,

-	rešpektovanie dôvernosti a podávanie správ ("lekárske údaje" alebo vykazovanie výsledkov profilu krvi a informácie o endokrinných parametroch ),
 
-	zverejňovanie ako komunikačný nástroj pre komplexnú účinnosť sankcie za porušenie antidopindových pravidiel v kompetenčnom smerovaní na športové a antidopingové organizácie, vrátane zavedenia väčšej flexibility vo zverejňovaní,

-	nastavenie všeobecného ustanovenia o ochrane údajov, 

-	stanovenie rámca vzdelávania a výchovy v oblasti antidopingu ako povinného rámca programov a výchovných aktivít,

-	postihovanie všetkých foriem nezákonného obchodovania so zakázanými látkami a nebezpečenstvo použitia potravinových doplnkov, ktoré môžu byť kontaminované od hormónov, prohormónov a ďalších látok,

-	posilnenie úlohy národných  antidopingových organizácií, ako rámec na zvýšenie kvality antidopingovej činnosti vedúce k zvýšeniu dôvery v oblasti antidopingu, 

-	stanovenie kompetenčných vzťahov medzi ostatnými existujúcimi medzinárodnými nástrojmi  dominantných inštitúcií (WADA, UNESCO, RE, EÚ).

03.	ODPOČET MEDZINÁRODNÝCH NORIEM – PRVÁ KONZULTAČNÁ FÁZA

Otvorenie 25. zasadnutia CAHAMA uskutočnil a rokovanie viedol predsedajúci                 p. Parkinson, prezident CAHAMA. V úvodnom slove zdôraznil dôležité postavenie CAHAMA a jeho kľúčové poslanie v zoskupení európskych krajín uplatňujúcich zásadnú koordináciu svetovej antidopingovej politiky smerujúcej na ochranu a čisté napredovanie športu.

3.1.	MEDZINÁRODNÁ NORMA PRE LABORATÓRIÁ 2015 (ISL)
- NÁVRH VERZIE 1.0  

Medzinárodná norma pre laboratória predstavuje druhú úroveň antidopingovej regulácie ako súčasť Kódexu a nevyhnutná súčasť Svetového antidopingového programu.
Laboratóriá musia byť prevádzkované na báze technických noriem a medzinárodných certifikátov (ISO / IEC 17025). Každé laboratórium spĺňa akreditačné požiadavky a prevádzkové normy, poskytuje odbornú a konzultačnú nápomoc, dodržiava protokol nakladania s výsledkami a archiváciou informácii a vzoriek, odbornú nezávislosť, dodržiava etický kódex, externé hodnotenie programu, plánovanie a vykonávanie výskumu a vývoja, správu a zverejnenie osvedčenia akreditácie a jej udržiavanie, marker „slepých vzoriek“ a zakázaných látok, ich metabolitov, zakázaných metód, proces nakladania so vzorkami obsahujúcimi podprahové a prahové hodnoty látok.
Hlavným cieľom Medzinárodnej normy pre laboratóriá je zabezpečiť, aby
laboratórne aktivity smerujúce k zisťovaniu platných výsledkov pri preukazovaní prítomnosti zakázaných látok dosahovali jednotné a harmonizované pôsobenie, vrátane zabezpečovania kontinuálneho odovzdávania výsledkov a odborných správ ako bázy      pre získanie a udržanie WADA akreditácie. Laboratórium musí dodržiavať technické požadované parametre tak, aby tieto boli dostatočnou náhradou za nenastavenú analytiku nových zakázaných látok. Technické dokumenty sú zverejnené na internetových stránkach WADA po schválení výkonným výborom WADA a môžu byť použité v laboratórnej praxi. 

3.2.	MEDZINÁRODNÁ NORMA PRE OCHRANU SÚKROMIA A OSOBNÝCH ÚDAJOV  2015  (ISPPPI)
- NÁVRH VERZIE 1.0  

Medzinárodná norma pre ochranu súkromia a osobných údajov predstavuje druhú úroveň antidopingovej regulácie ako súčasť Kódexu a nevyhnutná súčasť Svetového antidopingového programu.
	WADA a relevantné antidopingové organizácie zdieľajú zodpovednosť za zabezpečenie toho, aby osobné údaje spracované v súvislosti s antidopingovými aktivitami boli chránené v zmysle parametrov predmetnej národnej legislatívy pre oblasť ochrany súkromia a osobných údajov. Účelom tejto medzinárodnej normy je zabezpečiť, aby organizácie a osoby zapojení do boja proti dopingu v športe uplatňovali zodpovedajúcu, dostatočnú a účinnú ochranu súkromia a ochrany osobných údajov, ktoré môže kedykoľvek preskúmať expertná referenčná skupina WADA. Táto norma musí akceptovať princípy Dohovoru proti dopingu Rady Európy, pravidlá kladené na činnosti spojené s automatizovaným spracovaním osobných údajov (ETS. č 108); APEC Privacy Framework, Charta základných práv Európskej únie, Smernica 95/46/ES Európskeho parlamentu a Rady z 24. októbra 1995 o spracovaní osobných údajov a o voľnom pohybe týchto údajov, a ďalšie pravidlá a normy medzinárodnej a regionálnej ochrany osobných údajov. Je nevyhnutné dosiahnúť vyššiu súladnosť v nakladní s relevantnými  osobnými údajmi, dosiahnúť primeraný rámec  pre spracovanie osobných údajov v súlade so zákonou alebo inou formou regulácie, vrátane zabezpečenia vhodného rámca pre nakladanie a pre zverejnenie osobných údajov pre iné antidopingové organizácie  a tretie osoby, vrátane zachovania dostatočnej bezpečnosti osobných informácií, ako aj zachovaní rámca práva účastníkov a ďalších osôb v súvislosti s nakladaním s osobnými údajmi.
  	Účelom tejto medzinárodnej normy pre ochranu súkromia a osobných údajov je preto zabezpečiť, aby antidopingové organizácie používali vhodnú, dostatočnú
a účinnú ochranu osobných údajov pre účel vykonávania antidopingových programov, ako uznanie skutočnosti, že tieto osobné údaje vyžaduje Kódex a zabezpečiť, aby priebežné zhromaždovanie osobných údajov o všetkých zúčastnených  bolo neustále súladné celkovému antidopingovému kontextu. To je rovnako záväzné aj pre akékoľvek antidopingové organizácie, aby chránili záujmy osôb zúčastnených a spojených s organizovaným športom. Na podporu tohto záväzku táto medzinárodná norma poskytuje
záväzné pravidlá a štandardy vzťahujúce sa k ochrane a vymožiteľnosti možných porušení pravidiel v organizovanom športe.
	Nakladanie s osobnými údajmi je súladné s inými medzinárodnými normami, ktoré boli vyvinuté a zavedené pre tento účel. V niektorých prípadoch antidopingová organizácia môže uplatňovať pravidlá alebo normy, ktoré prevyšujú uvedené v tejto norme v zmysle národnej legislatívy, pri zachovaní adekvátnej dôvernosti a formy podávania informácií a signatári súhlasia s princípmi koordinácie antidopingových výsledkov, verejnou  transparentnosťou a zodpovednosťou a relevantným rešpektovaním súkromia zúčastnených osôb. Súčasťou systému zostávajú základné identifikačné údaje    ( meno, krajina, šport a disciplínu, konkurenčnú úroveň, vykonané i plánované testy, ich druh, analytické informácie, oprávnené osoby ) ako aj kompetencie pre antidopingovú organizáciu zodpovednú a oprávnenú za nakladanie s údajmi. Každá antidopingová organizácia musí zabezpečiť súlad  s platnými zákonmi a pravidlami pre ochranu súkromia a údajov s ohľadom na ich nakladanie s týmito informáciami, ako aj  medzinárodnú normu pre ochranu súkromia, ktoré WADA prijme na  zabezpečenie  spracovania ich osobných údajov v súvislosti s antidopingovými aktivitami športovcov 

3.3.	MEDZINÁRODNÁ NORMA PRE TESTOVANIE  2015  (IST)
- NÁVRH VERZIE 1.0  

Medzinárodná norma pre testovanie predstavuje druhú úroveň antidopingovej regulácie ako súčasť Kódexu a nevyhnutná súčasť Svetového antidopingového programu.
Táto norma stanovuje všetky základné náležitosti viazané na testovanie športovcov, ktoré sú nevyhnutné pre nastavenie výkonu dopingovej kontroly a pre následne možné procesné konanie (definície, plánovanie testovania, rizikové faktory, sumarizácia informácií o športovcovi, notifikácia pre dopingovú kontrolu, požiadavky na bezpečnosť,  požiadavky na prepravu a skladovanie vzoriek a dokumentácie, vlastníctvo vzoriek,  register pre testovanie, dostupnosť pre testovanie, nakladanie s výsledkami).
Medzinárodná norma pre testovanie zahŕňa všetky prvky potrebné na
zabezpečenie optimálnej harmonizácie a najlepšiu prax pre medzinárodné a vnútroštátne
antidopingové programy. 
Hlavným cieľom Medzinárodnej normy pre testovanie je plánovanie efektívneho testovania, tak počas súťaže, ako aj mimo súťaž,  špecifikuje podmienky pre zachovanie integrity a identity odobratých vzoriek, východiská pri odmietnutí alebo nedostavení sa  na dopingovú kontrolu bez presvedčivého zdôvodnenia, vyhýbanie sa odberu vzorky, oprávnenosť a kompetencie  antidopingových organizácií,  podvádzanie alebo pokus         o podvádzanie v priebehu ktorejkoľvek časti dopingovej kontroly.

3.4.	MEDZINÁRODNÁ NORMA PRE VÝNIMKY NA TERAPEUTICKÉ POUŽITIE  2015  (ISTUE)
- NÁVRH VERZIE 1.0  

Medzinárodná norma pre terapeutické výnimky predstavuje druhú úroveň antidopingovej regulácie ako súčasť Kódexu a nevyhnutná súčasť Svetového antidopingového programu.
	Táto norma stanovuje všetky základné náležitosti viazané na systém udeľovania terapeutických výnimiek, vrátane kritérií, dôvernosti pri nakladaní so špecifickými  informáciami, povinnosti a kompetencie zúčastnených strán, prijímacie konanie, prehľady a opravné prostriedky. Táto norma umožňuje športovcovi získať "terapeutickú výnimku" na užívanie zakázaných látok a zakázaných metód zo zdravotných dôvodov v definovaných okolnostiach. Dochádza k upresneniu definícií na stanovenie prítomnosti, použitia, držania a / alebo správy zakázanej látky alebo zakázanej metódy, ktoré je v súlade s predpísaným liečebným plánom a opodstatnenými dávkami ustanovenými pre terapeutické výnimky udelené príslušnou antidopingovou organizáciou tak, aby to nepredstavovalo porušenie antidopingového pravidla. Zmyslom revízie medzinárodnej normy pre terapeutické výnimky je zabezpečiť, aby proces posudzovania a udeľovania terapeutických výnimiek bol unifikovaný a optimálne harmonizovaný v rámci športu a krajín vôbec. WADA zo svojej vlastnej iniciatívy môže kedykoľvek preskúmať udelenie akejkoľvek terapeutickej výnimky na medzinárodnej úrovni športovca alebo
na národnej úrovni športovca, ktorý je obsiahnutý v jeho alebo jej kompetenčnom  registry testovania. Postup v súlade s Medzinárodnou normou pre terapeutické výnimky nesmie byť považovaný za porušenie antidopingového pravidla. Dochádza k upresneniu možného udelenia alebo odmietnutia udelenia výnimky pre terapeutické použitie s možnosťou preskúmania týchto rozhodnutí z úrovne WADA. WADA bude súčasne pôsobiť ako centrálne informačné centrum relevantných informácií, vrátane zabezpečenia evidencie a manažmentu tejto oblasti v systéme ADAMS. Na vyžiadanie zmluvných strán CAHAMA bude konsolidované vzájomné uznávanie udelených výnimiek pre terapeutické použitie ktoroukoľvek antidopingovou organizáciou. Bude eliminovaný princíp nemožnosti udeľovania terapeutickej výnimky z úrovne národných antidopingových organizácií pre športovcov medzinárodnej úrovne. 

04.	SVETOVÁ KONFRENCIA O DOPINGU V ŠPORTE 
– PREHĽAD NÁVRHU PROGRAMU

Predsedajúci CAHAMA predniesol informáciu o príprave Svetovej konferencie o dopingu v športe  ( Johanessburg, Južná Afrika, 12. – 15 november 2013 ) a vyzval zúčastnené strany k aktívnej účasti na jej úspešnom priebehu. Ostatné náležitosti budú postupne spresňované z úrovne hlavného organizátora WADA.

C.	ZÁVERY

05.	SUMARIZÁCIA DISKUSIÍ

Predsedajúci CAHAMA vykonal sumarizáciu diskusií a poďakoval zmluvným stranám za zásadný podiel na koordinácii svetovej antidopingovej politiky smerujúcej na ochranu a čisté napredovanie športu.

5.1.	IDENTIFIKÁCIA VÝSTUPNÝCH INFORMÁCIÍ KU SVETOVÉMU ANTIDOPINGOVÉMU KÓDEXU A JEHO MEDZINÁRODNÝM NORMÁM – NÁVRHY NA PODANIE  

Návrhy pléna budú postúpené  Návrhovému tímu WADA pre revíziu Kódexu v troch etapách  ( predloženie návrhov - 15. február 2013, finalizácia  - 1. marec 2013, schválenie návrhov na zasadnutí Výkonného výboru WADA  -  15. máj 2013 ).

5.2.	ÚVODNÁ DISKUSIA K ÚLOHE EURÓPSKYCH DELEGÁCIÍ NA SVETOVEJ KONFERENCII O DOPINGU V ŠPORTE  

	Predsedajúci CAHAMA predniesol informáciu o participácii Rady Európy na programe Svetovej  konferencie  o  dopingu v športe   ( Johanessburg,  Južná Afrika,        12. – 15 november 2013 ).  Forma  prezentácie  Rady  Európy bude koordinovaná                v spoločnom postupe s WADA.

6.	UKONČENIE ZASADNUTIA

6.1.	RÔZNE 

	Sekretariát TDO s ohľadom na zvýšenie efektívnosti komunikácie so zmluvnými stranami  upovedomil zmluvné strany  na autorizovaný prístup  na portál RE, ktorý má      za úlohu zvýšenie priebežnej informovanosti a zabezpečeniu spoločného postupu krajín TDO vo vzťahu k WADA. Predmetné informácie pre koordináciu  programu  a spoločného  postupu  sú  zverejňované  ako  dôverné  a aktualizované na doméne Rady Európy v sekcii “zakázaný  prístup”, z tohto dôvodu sú chránené  autorizovaným  spôsobom  a prístupné  výhradne  zástupcom krajín CAHAMA.   

6.2.	NÁSLEDNÉ ZASADNUTIA CAHAMA  
	
	Následné mimoriadne 26. zasadnutie CAHAMA sa z dôvodu zabezpečenia   priamej koordinácie činností CAHAMA uskutoční v Štrasburgu dňa 2. mája 2013,
termíny ostatných zasadnutí v septembri a novembri 2013 budú upresnené v koordinácii zainteresovaných inštitúcií a v nadväznosti na rokovania Výkonného výboru  WADA          a Nadačnej rady WADA. 

	6.3.	ZÁVER
   	Predsedajúci CAHAMA poďakoval zúčastnením stranám za aktívnu spoluprácu, účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR
- 	uplatňovať realizáciu Dohovoru proti dopingu Rady Európy v prezentácii smerovania štátnej politiky v oblasti športu a špecificky v oblasti antidopingu, 
- 	zabezpečovať efektívnu účasť na ďalšom smerovaní Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO a CAHAMA,  
-  	participovať na revízii Svetového antidopingového kódexu a principiálne východiská transformovať do legislatívneho procesu antidopingovej regulácie.   

B/       pre Antidopingovú agentúru SR
-	priebežne zabezpečovať odbornú garanciu v oblasti antidopingu v koordinácii          s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity nadväzné na revíziu Svetového antidopingového kódexu pri novelizácii Zákona o športe 300/2008, špecificky pre oblasť antidopingu,
-	podieľať sa na aktivitách RE a EK pri revízii Svetového antidopingového kódexu, 
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy a príncípov členstva SR v EU.

6.	ZOZNAM OBDRŽANEJ DOKUMENTÁCIE

1/ 	
Ad Hoc European Committee for World Anti-Doping Agency (CAHAMA)
25th  meeting of  CAHAMA
Strasbourg, Council of Europe
01 February 2013
Draft Agenda
CAHAMA (2012) 26 rev 1 

2/ 			
Ad Hoc European Committee for World Anti-Doping Agency (CAHAMA)
25th  meeting of  CAHAMA
Strasbourg, Council of Europe
01 February 2013
Draft list of particopants
CAHAMA (2012) 03 

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

7.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach SR  ako  jeho  zmluvnej strany a v smerovaní  antidopingovej  regulácie z úrovne EK. Predmetné poznatky budú  na báze Národného antidopingového programu využité v bezprostrednej  riadiacej  praxi, v legislatívnom procese,  smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej  stránke Ministerstva školstva, vedy, výskumu a športu SR.

Bratislava, 04. február 2013

Vypracoval: 	Miroslav MOTYČÍK

 Schválil:	Ivan STANKOVSKÝ